[{"text_idx": "#000001", "text": "Pli ol 250 esperantistoj el la tuta mondo kunvenis por la 74-a Internacia Junulara Kongreso \u2013 IJK 2018 en Hispanio."}, {"text_idx": "#000002", "text": "La evento okazis en Badajoz, hispana urbo c\u0302e la landlimo kun Portugalio, de la 4-a g\u0302is la 11-a de au\u0306gusto 2018. Kunorganizis la Hispana Esperantista Junulara Societo (HEJS) kaj la Kataluna Esperanto-Junularo (KEJ)."}, {"text_idx": "#000003", "text": "Homoj festis, dancis, partoprenis trejnadojn kaj prelegojn en bunta kaj amikeca etoso.\nPluraj hispanaj amaskomunikiloj rimarkis la eventon kaj raportis pri g\u0302i."}, {"text_idx": "#000004", "text": "Dum la kongreso okazis trejnado pri egaleco, kadre de la Erasmus+ projekto Florigu Egalecon inter Junuloj (FEJ). La trejnatoj lernis kaj diskutis pri diversaj temoj, interalie genra egaleco, kontrau\u0306 diskriminacio, handikapuloj en nia movado, neperforta/egala komunikado, stereotipoj, egalrajtaj organizoj, antau\u0306jug\u0302oj pri genro kaj sekso, pluraneco kaj labormalegaleco."}, {"text_idx": "#000005", "text": "Dum la kongreso okazis komitatkunsido de TEJO kaj estis elektita la nova estraro de la organizo."}, {"text_idx": "#000006", "text": "Kursoj de Esperanto por komencantoj, progresantoj kaj spertuloj estis proponitaj dum la evento kaj homoj kiuj volis ekzamenig\u0302i lau\u0306 la KER-niveloj havis eblon tion fari."}, {"text_idx": "#000008", "text": "Mari\u0301a Simo\u0303es prezentis la spektaklon Utopio. La eventon partoprenis ankau\u0306 neesperantistoj. Danke al la biletoj por la spektaklo, mono estis kolektita por la asocio HIMAYA kiu helpas rifug\u0302intojn en Eu\u0306ropo. Fotoj de Ariel Palmer"}, {"text_idx": "#000009", "text": "Fotoj de la IJK en Facebook"}, {"text_idx": "#000010", "text": "Leave a Comment or Cancel reply"}]